google/wiki40b huggingface dataset:
Befalselevenes Samarbeidsorgan

Befalselevenes Samarbeidsorgan (BESO) ble dannet i 1979, som et partipolitisk nøytralt organ for befalselever fra Sjøforsvaret, Hæren og Luftforsvaret, innen YS.  
Initiativtaker, grunnlegger og første leder var Pål Wold (aka Paul Wogstad), som hadde gjennomgått Sjømilitære Korps (Sjøforsvarets tekniske befalsskole).  
BESO ble opprettet i erkjennelsen av at befalselever er en spesiell gruppe i Forsvaret som har egne problemområder. Tillitsmannsordningen i Forsvaret (TMO) ivaretok sjelden befalselevene interessefelt like godt og kjente ikke alltid regelverket som omhandlet befalselever spesielt. Videre er jo ikke befalselevene befal ennå, så elevene faller til en viss grad mellom to stoler. 
For å rette på dette opprettet Befalets Fellesorganisasjon altså BESO i 1979. 
BESO er av og for befalselever. BESO har sine egne vedtekter og sitt eget handlingsprogram som befalselevene selv vedtar. Dette skjer hvert år i november på BESO Landskonferanse. Da velges også BESO Landsstyre som styrer BESO-aktiviteten i henhold til handlings-programmet fram til neste Landskonferanse. BESOs høyeste organ er Landskonferansen. Styret er satt sammen av befalselever fra alle forsvarsgrener og har møter ca. 6-8 ganger i året. 
Styrets oppgaver er å gjennomføre det som Landskonferansen pålegger det. Styret er altså den utøvende makt i BESO og ansvarlig for koordinering av lokale elevforum.Ved hver skole opprettes det et lokalt elevforum hvor det velges et styre. Dette styret skal stå for lokal aktivitet samt å rapportere til Landsstyret. For å kvalitetssikre dette arbeidet har BFO sekretariat en heltidsansatt person som har ansvar for BESO-driften.
Limoux

Kultur

Byen er kanskje mest kjent for vinterfestivalen Fècos. Denne finner sted mellom januar og påske og blir holdt på oksitansk, det tradisjonelle språket i området.

Attraksjoner

I hjertet av byen ligger place de la Republique, et stort torg med bueganger av stein og flere tømmerhus. Andre steder er pianomuseet Musee Petiet og Catha-Rama.
Levomepromazin

Levomepromazin er et legemiddel som brukes ved psykiatrisk sykdom. Det går under betegnelsen høydoseneuroleptikum, noe som tidligere var en mye brukt medikamentgruppe ved psykotiske sykdommer. På grunn av bivirkningsprofil har man i hovedsak gått over til nyere antipsykotika i behandling av psykose. Preparatet er dog fortsatt i utstrakt bruk ved legevakt, i eldrepleie, som sovemedisin, og i behandling av narkomane.
Levomepromazin har i tillegg til antipsykotisk effekt en sterk uspesifikk sedativ virkning og en sterk smertelindrende effekt. Det brukes derfor også som ikke-vanedannende beroligende medisin ved angst og urotilstander, samt for å lindre smerter.
For isjiaspasienter har middelet flere hensiktsmessige effekter. Den sedative(beroligende) virkningen virker også muskelavslappende. Kombinasjon med andre smertestillende midler som ibuprofen (Ibux ) og paracetamol (Paracet, Pinex, Panodil) gir god smertestillende effekt.
Bivirkninger forekommer hyppig ved høydosebruk, særlig ekstrapyramidale bivirkninger.
Ved de doser som brukes mot smerter og angst ser man i hovedsak sedasjon, tretthet, apati, engstelse, endringer i stemningsleie, blodtrykksfall, munntørrhet, forstoppelse, vannlatingsbesvær og lignende.
Vektøkning er vanlig ved langtidsbruk.
Preparatet markedsføres som Nozinan i Norge.
Sørfjorden (Sortland)

Sørfjorden er den innerste delen av Hognfjorden i Sortland kommune i Nordland, fra Eidebukta til Sørfjordbotn.
Sørfjorden er i dag fraflyttet.
Fra Osvoll går kommunal og privat vei inn Osvolldalen, over Osvollskaret og langs sørvestsiden av Sørfjorden til Sørfjordbotn. Videre fra fjordbotnen går privat vei videre til Gombogen i Kvæfjord.
John Duns Scotus

Logikk

Duns Scotus var kanskje en av de mest innflytelsesrike logikerne i middelalderen, på samme nivå som Peter Abelard og William av Ockham. Han var en av de første som brøt med Aristoteles’ statistiske modell for mulighet og nødvendighet, for isteden å overveie sammenheng med logisk mulighet. Hans teorier beveger seg fra betraktningen av formelle forestillinger med respekt for ulike måter den reelle verden er fastsatt på, til betraktningen er betraktet med respekt til begrepsmessig konsistens. Denne tolkningen av mulighet og nødvendighet bebuder Gottfried Leibniz’ mulige begrepsoppfatning om moralitet.

Viljen

Gud har ut fra sin absolutte makt skapt og innrettet verden som han ville; ved å understreke viljen betonet Duns Scotus Guds frihet på bekostning av skapelsens nødvendighet. Guds vilje er ikke bestemt av godhet og fornuft som hos Thomas Aquinas, hans vilje er derimot ikke determinert og kan derfor ikke utelates av hans fornuft. For Thomas ville Gud det, fordi det var godt; for Duns Scotus blir konsekvensen derimot, at det er godt fordi Gud vil det. Når fornuftens oppgave ikke lenger var å forstå, begrunne eller bevise troens setninger, kunne den – og dens disiplinfilosofi – ta seg av oppgaver som var uavhengige av teologien. Det var dette forhold som pekte fremover.
Gads danske Magasin

Gads danske Magasin var et københavnsk tidsskrift, som ble utgitt av Gads Forlag fra 1898 til 1952. Tidsskriftets tittel var i perioden 1898-1906 Dansk Tidsskrift, men byttet navn til Gads Danske Magasin i 1907.
New Directions Publishing

New Directions Publishing er et bokforlag etablert i 1936 av James Laughlin. Forlaget har kontorer på 80 åttende aveny i New York City og forlaget utgir ca 30 bøker i året.
Blant forfatterne som har brukt forlaget finnes blant andre Vladimir Nabokov, Jorge Luis Borges og Henry Miller.
Differensiering (planetologi)

Innen planetologi er differensiering en prosess med å skille ut ulike bestanddeler av et planetarisk legeme som en konsekvens av deres fysiske eller kjemiske atferd hvor legemet utvikler seg til komposisjonelle distinkte lag; den tettere materiene i en planet synker ned mot sentrum av planeten mens den mindre tettere materien stiger mot overflaten. En slik prosess har en tendens til å skape kjernen og mantelen. Noen ganger kan en kjemisk distinkt skorpe formes på toppen av mantelen. Prosessen med differensiering har skjedd på planeter, dvergplaneter, asteroiden 4 Vesta og naturlige satellitter (som månen).
Erysichton

Utseende

Middelsstore blåvinger med en stjert på bakvingen. Hannens overside er blå, hunnen er brunsvart med spredte, blå skjell og et bredt, hvitt felt i midten. Undersiden er gråbrun med fine, hvite tverrstreker, dessuten et bredt, hvitt tverrbånd i forvingen.

Levevis

Larven kan leve på mange ulike planter. Den blir stelt og voktet av maur.

Utbredelse

Slekten er utbredt i Australia, Ny-Guinea og omkringliggende øyer.
Tell Me Why (Beatles-sang)

Bakgrunn

The Beatles skulle spille inn sin første film A Hard Day's Night og trengte sanger til konsertsekvensen. I 1980 sa Lennon at de trengte en rask sang så derfor bare «klekket» han ut «Tell Me Why» som var inspirert av sanger fremført av fargete jentegrupper. I 1997 sa Paul McCartney at sangen muligens var en av de mange hvor Lennon la inn temaer som hadde basis i de kranglene han hadde med sin daværende kone Cynthia.

Innspilling

Gruppen spilte inn sangen 27. februar 1964 i Abbey Road Studios. De fikk til et tilfredsstillende resultat på tagning 8. I mellomverset har de med en setning hvor de alle synger i falsett. Et piano høres så vidt, og det er etter all sannsynlighet produsent George Martin som spiller på det.

A Hard Day's Night filmen

Mot slutten av filmen A Hard Day's Night, spiller gruppen en konsert for elleville fans og «Tell Me Why» er blant sangene de mimer til. Opptaket er fra 31. mars 1964 i Scala Theatre i London og blant publikum befant 13-årige Phil Collins seg. Før siste refreng, foretar Ringo Starr en overgangsmarkering og ser man nøye på trommeslageren mens man ser filmen, legger man merke til at han bruker begge trommestikkene samtidig på hvert slag (det samme gjorde han også i overgangsmarkeringene i Help!).
Håndball under Asialekene 1990

Håndball under Asialekene 1990. Håndball var en av flere sporter under de ellevte Asialekene i Beijing i Kina. Det var tredje gangen som håndball var med på programmet i Asialekene. Det var to turneringer, en for menn og en for kvinner. Det var første gangen kvinner deltok i håndball i Asialekene. Seks herrelag og seks damelag deltok i turneringene som ble avviklet i perioden 26. til 5. oktober 1990. Sør-Korea ble beste nasjon, de vant begge gullmedaljene.
Jordskjelvet i Shaanxi 1556

Jordskjelvet i Shaanxi eller Jordskjelvet i Hua fylke (kinesisk: 华县大地震; pinyin: Huà xiàn dà dìzhèn), eller Jiajing-jordskjelvet (嘉靖大地震, Jiājìng dà dìzhèn) var et av historiens mest dødbringende jordskjelv.
Martin Wallace

Martin Wallace er en brettspillskaper fra Manchester i England. Han er kjent for å lage brettspill som kombinerer eurogames sin kompleksitet med den sterke tematikken som er mer vanlig i amerikanske spill.
Martin Wallace er særlig kjent for sine togspill Age of Steam og Railroad Tycoon.
Chlidones

Utseende

Middelsstore, lange og tynne, gjerne svarte eller røde og svarte trebukker, pronotum og dekkvinger med noen små, kremgule flekker. Antennene er forholdsvis korte, rundt halvparten så lange som kroppen. Hodet er stort, omtrent så bredt som pronotum, som har rundede sider. Dekkvingene er temmelig smale og litt innsnevret i midten, dekker ikke hele bakkroppen. Beina er lange og tynne.

Utbredelse

Gruppen lever bare på Madagaskar.
Vernepleierhøgskolen i Sør-Trøndelag

Vernepleierhøgskolen i Sør-Trøndelag var en høgskole for vernepleierutdanning, etablert i Klæbu i 1973 som Vernepleierskolen i Klæbu. Utgangspunktet for utdanningen var Klæbu Pleiehjem, etablert 1917, senere kjent som Hallsetheimen. Hallsetheimen var en av de første offentlige pleiehjemmene for psykisk utviklingshemmede. I 1987 flyttet skolen til Ulstadløkkveien i Trondheim. 
Skolen ble i 1990 fusjonert inn i Trondheim helsefaghøgskole, og deretter i 1994 inn i Høgskolen i Sør-Trøndelag (HiST), som følge av høgskolereformen.
Fra 1. januar 2016 inngår HiST, Høgskolen i Gjøvik og Høgskolen i Ålesund i Norges teknisk-naturvitenskapelige universitet (NTNU). Vernepleierutdanningen videreføres som et treårig bachelor-program ved Institutt for anvendt sosialvitenskap, Fakultet for helse- og sosialvitenskap, NTNU.
1. divisjon ishockey for kvinner

1. divisjon ishockey for kvinner er den nest øverste divisjon i ishockey for kvinner i Norge etter Eliteserien Kvinner og administres av Norges Ishockeyforbund. Vinneren av seriespillet blir seriemester, det er ingen direkte opprykk.
M23 (opprørergruppe)

Bakgrunn

23. mars 2009 skreiv CNDP (Congrès national pour la défense du peuple) under en fredsavtale med den kongolesiske regjeringa,, der CNDP blei et politisk parti, og M23-soldatene blei integrert i det kongolesiske forsvaret. M23 er oppkalt etter datoen for denne fredsavtalen (23. mars). Hærdelen av M23 ledes av general Makenga Sultani, mens presidenten for gruppa er biskop Jean-Marie Runiga Lugerero, et tidligere CNDP-medlem.
Runtuna

Runtuna er et tettsted i Nyköping kommune i Södermanlands län i Södermanland i Sverige. I 2010 hadde tettstedet 250 innbyggere.
Grunnkretser i Øygarden kommune

Grunnkretser i Øygarden kommune er delområder og grunnkretser som seksjonerer Øygarden kommune, Hordaland, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Union Observatory

Union Observatory (også kjent som Johannesburg Observatory) var et observatorium i Gauteng-provinsen, Johannesburg, Sør-Afrika, med IAU-kode 078. 
Observatoriet åpnet i 1903, og gikk under navnet Transvaal Observatory frem til 1912. Det fikk i 1961 navnet Republic Observatory, som det beholdt frem til stengningen. Union er best kjent for arbeid i forbindelse med  småplaneter, og oppdagelsen av Proxima Centauri i 1915. Økende problemer med lysforurensning førte til at observatoriet ble stengt i 1971, når den sørafrikanske regjeringen samlet all astronomisk forskning under det som nå heter South African Astronomical Observatory. SAAO har hovedkvarter i Cape Town, men har alle sine sju store teleskoper 370 kilometer unna i Sutherland. Flere av Unions teleskoper ble flyttet hit etter stengningen.
Netlog

Netlog (tidligere kjent som Facebox og Bingbox) er et belgisk nettsamfunn, som har spesialisert seg på europeisk ungdom.
Siden ble grunnlagt i 2004 i Gent av Lorenz Bogaert og Toon Coppens. Sommeren 2008 hadde nettsamfunnet 37 millioner registrerte brukere, fordelt på 19 språk.
På netlog kan medlemmer lage sin egen profil, utvide sitt sosiale nettverk, publisere musikklister, dele videoer, blogge og bli med i grupper. Gruppene kan være både felles og private.
Pirdana

Utseende

Middelsstore, slanke smygere. Undersiden er brun mewd et blågrønt skimmer og mørke årer, bakvingens bakkant gul.

Levevis

Larvene lever på planteslektene Dracaena og Cordyline.
Disse sommerfuglene lever i primær regnskog, men er sjeldne.

Utbredelse

Slekten er utbredt i Sørøst-Asia.
Giovanni Colonna den yngre

Bakgrunn

Han var nevø til Giovanni Colonna den eldre som også var kardinal.

Utsending til Konstantinopel

I 1217 ledsaget han den nyutnevnte keiser i Det latinske riket, Peter II av Courtenay, på reisen til Konstantinopel som pavelig legat. Underveis ble begge arrestert og fengslet i Despotatet Epirus, kardinal Colonna ble etter hvert satt fri, mens Peter II døde i fangenskap i Epirus i 1219. Colonna returnerte til Roma i 1222 og brakte da med seg en verdifull relikvie fra Konstantinopel; en del av søylen hvor Jesus ble pisket. Denne står fortsatt i kapellet som han innredet for dette i sin titularkirke, Santa Prassede.

Regent i Det latinske riket

Det latinske riket sto fra desember 1219 uten keiser fordi keiserinne Yolanda av Flandern var død i 1219 og hennes sønn Robert I av Courtenay som var utropt til keiser etter henne fortsatt befant seg i Frankrike. Hans regent Conon de Béthune døde i desember 1219 bare noen måneder etter at han var utnevnt. Giovanni Colonna ble utnevnt til regent i 1220 og fungerte fram til Robert I hadde ankommet og ble kronet til keiser 25. mars 1221.
Akuttmedisinsk kommunikasjonssentral

Sentraler

I 2018 er Norge inndelt i 16 AMK-områder med hver sin sentral: AMK Bergen, AMK Bodø, AMK Førde, AMK Finnmark, AMK Haugesund, AMK Helgeland, AMK Innlandet, AMK Møre og Romsdal, AMK Nord-Trøndelag, AMK Oslo, AMK Sør-Trøndelag, AMK Sørlandet, AMK Stavanger, AMK Tromsø, AMK Vestfold-Telemark og AMK Vestre Viken. I tillegg besvares 113-anrop på Svalbard av Longyearbyen sykehus.
Nikolaos Pananos

Karriere

Han kom på 12.-plass ved EM i boccia 2009, som ble arrangert i Póvoa de Varzim i Portugal. Året etter kom han på 12.-plass ved VM i boccia 2010, og han fikk 27.-plass ved World cup 2011 i Belfast. Ved utgangen av 2011 var han rangert som nummer 20 i verden i klassen BC3.
Ved Paralympiske sommerleker 2012 i London var han med på Hellas' lag som fikk gull i klassen BC3 for par, her spilte han sammen Maria-Eleni Kordali og Grigorios Polychronidis. Hellas slo her Portugal 4-1 i finalen. I den individuelle konkurransen ble han slått ut i 16.-delsfinalen, der han tapte 0-10 for Choi Ye-Jin.
Almeida Theatre

Almeida Theatre er et teater i Highbury i bydelen Islington i London. Repertoaret har siden åpninga i 1980 bestått av stykker av ledende dramatikere, britiske og utenlandske, gamle og nye. Almeida har vunnet ry for sin høye kvalitet både på regissører og skuespillere, og forestillingene går for fulle hus. 
Teateret ble grunnlagt av Pierre Audi som et ikke-kommersielt teater i et nedlagt lager i 1980. Bygningen er bygd i 1837 og tilhørte opprinnelig Islington Literary and Scientific Institution. Seinere har den tjent både som music hall og som lokale for Frelsesarmeen. Første oppsetning var Howard Barkers Scenes from an Execution med Glenda Jackson.
I 1990 tok Ian McDiarmid og regissøren Jonathan Kent over den kunstneriske ledelsen av teateret, og gjorde Almeida til et fast, fulltids teater. Etter en større oppussing og investeringer i scene og tekniske installasjoner gjenåpna teateret i 2002 med Michael Attenborough som sjef.
Dory Previn

Oppvekst

Dorothy Veronica Langan ble født i Rahway i New Jersey som eldste datter i en streng, katolsk familie av irsk avstamning. Hun hadde et vanskelig forhold til sin far som hadde kjempet i første verdenskrig og blitt gasset, noe som førte til perioder med depresjon og voldelig oppførsel. Farens psyke kunne svinge mellom kjærlig oppførsel og avvisning, noe som satte sitt preg på unge Dory. Han støttet henne da hun begynte å vise talent som danser og sanger, men hans mentale helse ble dårligere etter at den andre datteren ble født, og kulminerte i en paranoid episode da han låste familien inne på loftet i flere måneder og mer eller mindre holdt skytevåpen mot dem hele tiden. Dorys barndomsopplevelser, beskrevet i selvbiografien Midnight Baby, satte dype spor i henne og påvirket hennes senere liv og arbeid.
Stockholmsyndromet

Stockholmsyndromet beskriver ofre for kidnappinger og bortføringer som over tid utvikler en sympati for sine kidnappere. Ordet kommer fra et bankran i Kreditbanken i Norrmalmstorg, Sverige i august 1973. 
Det er et psykologisk fenomen, der forbryteren og ofrene får sympati med hverandre, og der ofrene til slutt utvikler negative følelser overfor politiet som forsøker å redde dem ut av situasjonen. Gislene opplever at livene deres ligger i gisseltakerens hender, og at de er under en viss beskyttelse hos denne personen. Mens det er politi og myndigheter, som nekter å etterkomme forbryterens krav, som setter gislenes sikkerhet på spill. I de periodene politiet ikke forhandler med gisseltakeren, blir det tid til samtaler mellom ofre og overgriper. Det snakkes om familie, om barn, om gleder og bekymringer. Slik knyttes det følelsesmessige bånd, og etter hvert får alle parter en felles interesse av å komme ut av krisen uten at noen blir skadet. I utgangspunktet er relasjonen mellom forbryter og offer preget av et maktforhold i disfavør offeret, men gjennom å nærme seg forbryteren og ta dennes perspektiv oppstår en følelse av at maktforholdet jevnes ut.

Bakgrunn

Navnet kommer av et bankran av Kreditbanken på Norrmalmstorg, sentralt i Stockholm i 1973. Etter seks dager (23. til 29. august) som gisler i banken, motsatte flere av gislene politiets forsøk på frigjøring, og nektet å vitne mot ranerne i den påfølgende rettssaken.
Plaisir d'amour

«Plaisir d'amour» er en klassisk, fransk kjærlighetssang skrevet av Jean Paul Égide Martini (1741–1816).

Om sangen

Sangen, opprinnelig komponert i 1780, hentet sin tekst fra et dikt av Jean-Pierre Claris de Florian (1755–1794), som finnes i hans kjærlighetsroman Célestine.
«Plaisir d'amour» ble arrangert for orkester av Hector Berlioz (1803–1869). Selv om den har blitt bearbeidet til et stykke popmusikk, ble den skrevet i klassisk stil i den romantiske perioden.
Den tidligste innspillingen av sangen synes å ha vært med barytonsangeren Emilio de Gogorza (1872–1949). Den ble spilt inn 21. mai 1902 og utgitt på Victor 1405.
Den ble fremført av Irene Dunne i spillefilmen Stevnemøte (Love Affair) (1939) . Maria Ouspenskaya ledsaget henne på piano.
Senere, notable tolkninger av sangen innbefatter Joan Baez (1961), Brigitte Bardot, Karrin Allyson (1999) og Charlotte Church.
«Plaisir d'amour» ble også sunget av et barnekor i The Breaking Point, en episode av HBO's TV-miniserie fra den andre verdenskrig, Krigens brorskap.
Melodien ble senere gjenbrukt for sangen «My Love Loves Me» (fremført av Anita Carter), «Lonely Girl» (fremført av Jerry Minton) og for den populære sangen «Can't Help Falling in Love» (fremført av Elvis Presley), selv om ingen av dem bruker dens tekst eller oversettelser av den.
Plattgatter

Plattgatter er kystbefolkningens navn på båter med relativt flatt akterspeil. Dette i motsetning til snekkefasong som er spiss eller avrundet i begge ender av vannlinjen og derfor kalles spissgatter.
Plattgatter finnes som eiker og joller fra langt tilbake. Som skip ble de fremherskende fra middelalderen av, som kogger, galeaser, manowarer.

De moderne plattgattere

Den moderne plattgatteren fikk en skrogsform som gjorde større hastighet mulig, tidligere hadde man gjort bruk av det såkalte deplasementsskroget som går gjennom vannet for å oppnå høy hastighet. Men det viste seg utilstrekkelig fordi skroget måtte være langt og skarpt.
Den nye skrogsformen skapte en planende effekt, på grunn av den flate bunnen i akterskipet og den tverre akterenden. Trykkreftene som oppstod mot båtens bunn i høy hastighet, løftet båten opp av vannet og økte fartspotensialet. Skrogets vekt og fremdriftskraften er bestemmende for om båten skal oppnå høyere fart.
Det var allerede oppfunnet rundt 1872 trolig av C.M. Ramus i England som oppdaget den planende effekten i sine eksperimenter med en rakettdrevet modell. Det var først med den flersylindrede bensinmotorens ankomst at hans idé var mulig å realisere og etter århundreskiftet ble det fart i konkurransen om å skape den hurtigste båten. Det var særlig franskmenn, amerikanere og engelskmenn som arbeidet med slike båter.
Flere typer åpne plattgattere ble etter hvert bygd i Norge der krav til sjødyktighet og komfort er gitt høyere prioritet enn stor fart. De første importerte eksemplarene av plattgattere kom til Norge før den første verdenskrig. De fleste trebygde plattgattere i Norge er kravellbygd, men det finnes en variant av båttypen runabout som ble den første klinkbygde plattgatter, «Terna» eller «Aasterna».
Småbåter er i dag ofte plattgattere og spesielt hurtiggående. Mange erfarne sjøfolk er betenkte, siden en bråstopp fra høy hastighet kan gi en kraftig etterdønning som lett kan bli stor nok til at den slår inn over akterspeilet.
Chaconne

Chaconne (fransk, spansk chacona, fra baskisk chocuna «lystig») er en spansk folkedans fra 1500-tallet, nært beslektet med passacaglia. Det italienske begrepet ciaccona blir ofte brukt, og andre skrivemåter som ciacona, chiaccona, ciaconia og lignende forekommer også.

Historie

Chaconnen var opprinnelig en hurtig dans som oppsto i spansk folkekultur på slutten av 1500-tallet. Dansen ble utført med erotiske bevegelser og sunget med spottende tekster. Ifølge Curt Sachs er chaconnen av latinamerikansk opprinnelse og med en sanselig, vill og tøylesløs karakter. 
I kunstmusikken er chaconnen en ostinat musikkform med variasjoner over et gjentatt harmoniskjema på fire til åtte takter.
Chaconnen var stort sett bare i vanlig bruk i barokken, men ble delvis tatt fram igjen på 1800-tallet. En av de største romantiske symfoniske chaconnene er sluttsatsen i symfoni nr 4 i e-moll op. 98 av Brahms. Det vakre temaet er med små forandringer hentet fra Bach-kantaten Nach dir, Herr, verlanget mich BWV 150. Temaet presenteres av blåserne og utvikles i over 30 variasjoner med temaet tilstede i bassinstrumentene nesten hele tiden.

Chaconne og passacaglia

På 1800-tallet og tidlig 1900-tall skilte en del teoretikere mellom passacaglia og chaconne, hvor chaconne ble brukt om et sett av variasjoner over et harmoniskjema, men passacaglia ble definert som et sett av variasjoner over en bassmelodi. Skillet er tilfeldig fordi andre samtidige teoretikere snur skillet på hodet og dessuten har ikke skillet vært klart i musikkhistorien. Noen ganger kombineres de to i en enkelt komposisjon , som i Cento partite sopra passacaglia av Girolamo Frescobaldi, og den første suiten i Les Nations (1726) og i Pièces de Violes (1728) av François Couperin.

Eksempler på chaconner

En av de mest kjente chaconner er sluttsatsen i Johann Sebastian Bachs partita nr 2 i d-moll fra Sonater og partitaer for solofiolin. Denne 265-takters chaconnen tar utgangspunkt i en melankolsk firetakters melodi og utvikles gjennom en fargerik musikalsk reise i både dur- og molltonearter.